<p><strong>Den siste kvelden på leiren, fredag 26. juni fra kl 18 og utover, inviterer vi alle våre venner til å besøke oss på leiren. Vi kan by på "JUBA-marked". Den kvelden kan flere enn deltakerne få en liten smak av JUBA-leiren KREATIV2015. Vi legger opp til et program som har noe å by på for både medlemmer, søsken, foreldre, besteforeldre og alle JUBAs venner i organisasjonene vi hører; Juvente, DNT og IOGT.</strong></p>
<p><em>Opplegget blir pass organisert og passe uformelt. Det går an å komme, rusle rundt, slå av en prat, ta et hyggelig måltid og ellers se på det som skjer. For dem som vil bli sysselsatt, kan vi by på underholdning fra scena, utstilling, leker og konkurranser. helt uforpliktende, bare for moro. Alle er like velkomne.</em></p>
<p><em>I løpet av leiruka vil mange av deltakerne har vært gjennom kreative verksteder med dyktige instruktører. Verkstedene skal resultere i noe som kan vises fram for dere som blir gjester på fredagen. Noe blir vist fra scena, andre ting passer best på utstilling. På verkstedprogrammet har vi blant annet dette: Sirkus og akrobatikk, taekwondo, bygging av miniatyrmodeller, håndarbeid med ull, snekring av hytte, kreativ fotografering og afrikansk tromming.</em></p>
<p><em>På alle ettermiddagene på leiren kan deltakerne få en smakebit av andre aktiviteter; lage såpebobler, dans, frisbee-golf, spille kin-ball, sjonglering og sumobryting, støpe lys og lage sine egne buttons. Dette blir det en sjanse til å prøve også for gjestene våre på fredagen.</em></p>
<p><em>Alle gjester blir invitert til å spise middag sammen med deltakerne denne siste kvelden på leiren. Det blir kl 19.00. Siden på kvelden går det an å kjøpe seg noe godt i kiosken og i kafeen.</em></p>